recursal/SuperWikiNEXT-32B huggingface dataset:
H **Παγκύπρια Εργατική Ομοσπονδία (ΠΕΟ)** τουρκικά: **Tüm Kıbrıs İşçi Federasyonu**), είναι οργάνωση ομπρέλλα για συνδικάτα στην Κύπρο. Είναι στενά συνδεδεμένη με το ΑΚΕΛ. Οταν το ΑΚΕΛ κηρύχθηκε παράνομο το 1955, η ΠΕΟ και κυρίως ο Ανδρέας Ζιαρτίδης, ο επικεφαλής της, ήταν η μόνη επίσημη φωνή της αριστεράς και εξέφραζε τις θέσεις του παράνομου ΑΚΕΛ. Η ΠΕΟ είχε μέλη και από τις δυο κοινότητες. Το 1958 η τουρκοκυπριακη τρομοκρατική οργανωση ΤΜΤ ξεκίνησε επιχειρήσεις κατά των τουρκοκυπρίων μελών της ΠΕΟ, σκοτώνοντας τον δημοσιογράφο Fazıl Önder και επιχειρώντας να δολοφονήσουν τον τουρκοκύπριο, Ahmet Sadi στέλεχος της ΠΕΟ. Μετά από αυτά τα γεγονότα, οι τουρκοκύπριοι έφυγαν από την ΠΕΟ και παρέμεινε σωματείο των Ελληνοκυπρίων.

Επικεφαλής της ΠΕΟ
* Ανδρέας Φάντης (1941-1943)
* Ανδρέας Ζιαρτίδης (1943-1987)
* Παυλος Δίγκλης (1987-1990)
* Αβραάμ Αντωνίου (1990-1999)
* Πάμπης Κυρίτσης (1999-2021)
* Σωτηρούλα Χαραλάμπους (2021- )

Παραπομπές
----------

1. ↑  «Ένας ηγέτης, χωρίς περίοδο χάριτος». *Kathimerini.com.cy*. 4 Ιουλίου 2021. Αρχειοθετήθηκε από το πρωτότυπο στις 4 Ιουλίου 2021. Ανακτήθηκε στις 4 Ιουλίου 2021.

Εξωτερικοι συνδεσμοι
--------------------

* Επισημη ιστοσελίδα


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 167964784
* LCCN: n84084677
* ISNI: 0000 0001 2234 4304

 |

 |
Η ένδειξη **5x5** (ολογράφως: *πέντε επί πέντε* ή *πέντε στα πέντε*) χρησιμοποιούνταν ιστορικά στις ραδιοτηλεπικοινωνίες ως δείκτης ποιότητας σήματος σε σχέση με τον θόρυβο. Ως τιμή υποδείκνυε την βέλτιστη ποιότητα σήματος σε σχέση με τους συνολικά 25 δυνατούς συνδυασμούς των 2 ψηφίων, όπου όσο μικρότεροι τόσο περισσότερο σήμαινε πως επικρατούσε ο στατικός θόρυβος.:38 Με την εξέλιξη των ραδιοτεχνολογιών και την δυνατότητα ελέγχου μέσω φυσικής ομιλίας, το σύστημα αυτό καταργήθηκε, ωστόσο η έκφραση παρέμεινε σε διάφορες γλώσσες ως ένδειξη εξαιρετικού/τελείου αποτελέσματος και πως όλα είναι εντάξει.

Παραπομπές
----------

1. ↑  Steven Stoker *Beyond Aberdeen: A Bluejacket Diary* 0595337112 2004 "Five by Five—Loud and clear (based on a system of indicating a radio's signal strength on a one to five scale)."
2. ↑  Imel, Kathy J.· Hart, James W. (Ιανουαρίου 2003). «Understanding Wireless Communications in Public Safety» (PDF). *FCC.gov*. The National Law Enforcement and Corrections Technology Center–Rocky Mountain. Αρχειοθετήθηκε από το πρωτότυπο (PDF) στις 21 Μαΐου 2015. Ανακτήθηκε στις 19 Σεπτεμβρίου 2015.
3. ↑  «Five by five definition and meaning | Collins English Dictionary». *www.collinsdictionary.com* (στα Αγγλικά). Ανακτήθηκε στις 26 Νοεμβρίου 2017.
4. ↑  «Recevoir cinq sur cinq – Expressio par Reverso». *Expressio.fr* (στα Γαλλικά). Ανακτήθηκε στις 26 Νοεμβρίου 2017.
5. ↑  Dolgopolov, Yuri (1 Φεβρουαρίου 2016). *A Dictionary of Confusable Phrases: More Than 10,000 Idioms and Collocations*. McFarland. σελ. 121. ISBN 9780786459957.
Προσεγγιστική έκταση της Παννονικής Θάλασσας στην εποχή του Μειόκαινου. Τα σημερινά σύνορα και πόλεις συμπεριλαμβάνονται για αναφορά.
Λεπτομερής χάρτης του νοτιοανατολικού μέρος της Παννονικής Θάλασσας στην εποχή του Μειόκαινου.
Η **Παννονική Θάλασσα** ήταν μια ρηχή αρχαία θάλασσα, στην οποία βρίσκεται σήμερα η Παννονική Λεκάνη στην Κεντρική Ευρώπη. Η Παννονική Θάλασσα υπήρχε κατά τη διάρκεια των εποχών του Μειόκαινου και του Πειόκαινου, όταν αποτέθηκαν θαλάσσια ιζήματα βάθους 3-4 χιλιομέτρων στην Παννονική Λεκάνη.

Ιστορία
-------

Η Παννονική Θάλασσα, για το μεγαλύτερο μέρος της ιστορίας του, ήταν μέρος της Παρατηθύος Θάλασσας. Μια άνοδος των Καρπαθίων στην εποχή του Μειόκαινου την απομόνωσε από την υπόλοιπη Παρατηθύ (πριν από περίπου 10 εκατομμύρια χρόνια).

Κατά τη διάρκεια της πρώτης ιστορικής φάσης της, η Παννονική Θάλασσα είχε μια δυτική σύνδεση με τη Μεσόγειο μέσω των εδαφών της σύγχρονης Λιγουρικής Θάλασσας, της Βαυαρίας και της λεκάνης της Βιέννης. Μέσω του στενού Τζέρνταπ, η Παννονική Θάλασσα συνδεόταν με την Παρατηθύ στην Λεκάνη Βαλλαχίας-Πόντου. Η Παννονική θάλασσα συνδεότα επίσης με το Αιγαίο μέσω της σύγχρονης κοιλάδας Πρέσεβο.

Η μείωση της αλατότητάς της είχε ως αποτέλεσμα να αναπτυχθεί μια ενδημική πανίδα.

Η Παννονική Θάλασσα υπήρχε για περίπου 9 εκατομμύρια χρόνια. Τελικά, η θάλασσα έχασε τη σύνδεσή της με την Παρατηθύ και έγινε μόνιμα μια λίμνη (*Παννονική Θάλασσα*). Το τελευταίο απομεινάρι της, η Σλαβονική Λίμνη, αποξηράνθηκε στην εποχή του Πλειστόκαινου. Τα απομεινάρια των πρώην νησιών της Παννονικής Θάλασσας είναι τα σύγχρονα ορεινά νησιά της (Μέτσεκ, Παπούκ, Πσούνι, Κρντίγια, Ντίλι, Φρούσκα Γκόρα και όρη Βρσατς).

Στον λαϊκό πολιτισμό
--------------------

Το 1979, ο σέρβος μουσικός Τζόρτζε Μπαλάσεβιτς κυκλοφόρησε ένα σινγκλ με τον τίτλο Panonski Mornar (Παννονικός ναύτης).

Δείτε επίσης
------------

* Παρατηθύς
* Παννονική Πεδιάδα
* Παννονική Λεκάνη
* Ωκεανός Πεδεμοντίου-Λιγουρίας
* Σιδηρά Πύλη (Δούναβης)

Παραπομπές
----------

* Dragan Rodić, Geografija za I ili III razred srednje škole, Zavod za udžbenike i nastavna sredstva, Beograd, 1995.
* Dr Dušan J. Popović, Srbi u Vojvodini, knjiga 1, Novi Sad, 1990.
* Dr Aleksa Ivić, Istorija Srba u Vojvodini, Novi Sad, 1929.
* Predrag Medović, Praistorija na tlu Vojvodine, Novi Sad, 2001.

Εξωτερικοί σύνδεσμοι
--------------------

* Map of the Pannonian Sea (στα ουγγρικά)
Η **Λωρ Μαρί Στεφανοπολί** γνωστή και ως **Πανοριά Στεφανοπολί** (ή **Στεφανοπολί ντε Κομνέν**) ήταν κόρη του Κονσταντέν Στεφανοπολί, ενός εκ των ηγετών της ελληνικής αποικίας της Παομία (σημερινή Καργκέζε στην Κορσική) στα βόρεια του Αιακείου, η οποία ιδρύθηκε στα τέλη του 17ου αιώνα από ομάδα Μανιατών με επικεφαλής τους τον Πρωτόγερο Στεφανόπουλο, οι οποίοι τελούσαν υπό την προστασία της Δημοκρατίας της Γένοβας.

Οι *Πρωτόγεροι* (τοπικοί ανώτατοι στρατιωτικοί διοικητές και κυβερνήτες) που αναλάμβαναν διαδοχικά την διακυβέρνηση της Μάνης έφερναν πάντοτε τους εαυτούς τους ως απογόνους του Δαυίδ (Β΄) Κομνηνού (τελευταίου αυτοκράτορα της Τραπεζούντας). Εγκατέλειψαν την Μάνη, αρχικώς, για την Καλαβρία και στη συνέχεια για την Κορσική, εμπρός στις πρόσφατες στρατιωτικές επιχειρήσεις των Οθωμανών στην Πελοπόννησο, στα τέλη του 17ου αιώνα.

Ήταν αδερφή του « πρίγκηπα » Ντεμετριούς Στεφανοπολί ντε Κομνέν και μητέρα της Δούκισσας ντ'Αμπραντές.

Πηγές
-----

* Stephanopoli de Comnène, Marie-Anne, *Cargèse, une colonie grecque en Corse*, Paris, Presses Universitaires de France, 1955.

|  |  |
| --- | --- |
| εικονίδιο Ελλάδα | Πύλη Ελλάδα |
Αυτό το λήμμα αφορά στην αρχαία πόλη.  Για άλλες χρήσεις, δείτε: Πανοπέας (αποσαφήνιση).
Ο **Πανοπέας** είναι αρχαία Φωκική πόλη που βρισκόταν κοντά στα σύνορα των Φωκέων με τους Βοιωτούς. Στη θέση της αρχαίας πόλης βρίσκεται σήμερα το χωριό Άγιος Βλάσιος. Ο Παυσανίας αναφέρει ότι ο Πανοπέας απείχε 20 στάδια από την Χαιρώνεια και επτά από την Δαυλίδα. 

Οι πρώτοι κάτοικοι του Πανοπέα ήταν Φλεγύες. Σύμφωνα με τον μύθο ο ιδρυτής του Πανοπέα ήταν ο ήρωας Πανοπέας, γιος του Φώκου. Κατά την Τρωική εκστρατεία ηγέτης των Φωκέων ήταν ο Βασιλιάς του Πανοπέα. Ο Πανοπέας αναφέρεται από τον Ηρόδοτο καθώς ήταν μία από τις Φωκικές πόλεις που κατέστρεψαν οι Πέρσες κατά την κάθοδό τους προς την Αθήνα. Η πόλη καταστράφηκε για δεύτερη φορά από τον Φίλιππο της Μακεδονίας κατά τον Γ' Ιερό πόλεμο. Κατακτήθηκε από τους Ρωμαίους το 198 π.Χ. ενώ καταστράφηκε για τρίτη φορά κατά την σύγκρουση των Ρωμαίων με τον βασιλιά του Πόντου, Μιθριδάτη. 

Ο Παυσανίας που πέρασε από την περιοχή τον 2ο. αιώνα μ.Χ. αναφέρει ότι η πόλη είχε περίμετρο επτά στάδια στην ακμή της, αλλά στην εποχή του υπήρχαν μόνο μερικές καλύβες. Σήμερα διατηρείται ένα τμήμα του τείχους της αρχαίας πόλης, στον βραχώδη λόφο πάνω από το χωριό Άγιος Βλάσιος.

Παραπομπές
----------

1. ↑  Βικιθήκη, Ηροδότου Ιστορία/Ουρανία οὗτοι μὲν δὴ τῶν βαρβάρων ταύτῃ ἐτράποντο, ἄλλοι δὲ αὐτῶν ἡγεμόνας ἔχοντες ὁρμέατο ἐπὶ τὸ ἱρὸν τὸ ἐν Δελφοῖσι, ἐν δεξιῇ τὸν Παρνησὸν ἀπέργοντες. ὅσα δὲ καὶ οὗτοι ἐπέσχον τῆς Φωκίδος, πάντα ἐσιναμώρεον· καὶ γὰρ τῶν Πανοπέων τὴν πόλιν ἐνέπρησαν καὶ Δαυλίων καὶ Αἰολιδέων

Εξωτερικοί Σύνδεσμοι
--------------------

* Πλουτάρχειο Γυμνάσιο, το κάστρο της Φωκικής πόλης Πανοπέας
Το **chapulling** (τούρκικα: çapuling) είναι ένας νεολογισμός στην αγγλική γλώσσα, ο οποίος ξεκίνησε στις Διαδηλώσεις στο Πάρκο Γκεζί (2013) και προέρχεται από την χρήση από τον Πρωθυπουργό Ερντογάν του όρου çapulcu (σε ελέυθερη μετάφραση "αλήτης" ή "βάνδαλος" ή "πλιατσικολόγος") για να περιγράψει τους διαδηλωτές.  Ο όρος υιοθετήθηκε από τους διαδηλωτές, αποκτώντας όμως μια νέα σημασία: "Πολέμησε για τα δικαιώματά σου"

Παραπομπές
----------

1. ↑  "'Just a few looters’: Turkish PM Erdogan dismisses protests as thousands occupy Istanbul's Taksim Square".
2. ↑  AFP, *The Express Tribune*, 8 June 2013, 'Chapulling': Turkish protesters spread the edgy word

|  |  |
| --- | --- |
| Commons logo | Τα Wikimedia Commons έχουν πολυμέσα σχετικά με το θέμα   **Chapulling** |
**Caveat emptor** (Κάβεατ έμ-πτορ) είναι μια λατινική φράση που σημαίνει σε λέξη-προς-λέξη μετάφραση «Ας προσέξει ο αγοραστής», εννοώντας ότι ο αγοραστής θα πρέπει να προσέξει τι αγοράζει, γιατί μετά την αγορά δε θα μπορεί να υπαναχωρήσει.

Αρχικά το οργανωμένο κράτος δεν παρείχε καμιά εγγύηση σε περίπτωση αγοραπωλησιών, συνεπώς με το *caveat emptor* ήταν φανερό ότι οποιοσδήποτε έλεγχος έπρεπε να προηγηθεί της αγοραπωλησίας. Σήμερα στα περισσότερα κράτη υπάρχουν νόμοι που εγγυώνται ότι ο αγοραστής θα προστατευθεί αν το αντικείμενο που αγόρασε δεν έχει τα χαρακτηριστικά που έχει υποσχεθεί ο πωλητής και αρκετές εταιρείες - καταστήματα καταναλωτικών ειδών αποδέχονται επιστροφές προϊόντων, ακόμη και αν δεν υπάρχει τέτοια αιτιολόγηση.

Αντίστοιχη έκφραση για την ευθύνη του πωλητή σε περίπτωση που ανακαλύψει ότι κατά τη γνώμη του η αγοραπωλησία που έκανε ήταν ασύμφορη, είναι το *Caveat venditor* (Ας προσέξει ο πωλητής).

Παραπομπές
----------

1. ↑  «What Does 'Caveat Emptor' Mean?». *Findlaw* (στα Αγγλικά). Ανακτήθηκε στις 16 Ιανουαρίου 2020.
2. ↑  «Definition of CAVEAT EMPTOR». *www.merriam-webster.com* (στα Αγγλικά). Ανακτήθηκε στις 16 Ιανουαρίου 2020.
Το **Παταντσέρου** (*Patancheru*) επίσης γνωστό ως *Πατάν Τσερούβου*, είναι μία από τις μεγαλύτερες βιομηχανικές ζώνες, που βρίσκεται περίπου 32 χλμ από το κέντρο της πόλης Υντεραμπάντ της Ινδίας στην εθνική οδό Υντεραμπάντ-Σολαπούρ, και περίπου 18 χλμ από την πόλη HITEC. Στην περιοχή βρίσκονται ναοί που χτίστηκαν μεταξύ του 12ου και 15ου αιώνα. Στο Παταντσέρου εδρεύει το ερευνητικό ινστιτούτο του ΟΗΕ ICRISAT. Στην περιοχή εδρεύουν επίσης περισσότερα από 90 εργοστάσια παρασκευής φαρμακευτικών προϊόντων, που μετέτρεψαν με τα απόβλητά τους τα νερά τοπικού ποταμού στα πιο μολυσμένα νερά του κόσμου. [1]

Γεωγραφία
---------

Το Παταντσέρου βρίσκεται σε γεωγραφικό στίγμα 17°32′N 78°16′E﻿ / ﻿17.53°N 78.27°E﻿ / 17.53; 78.27. με μέση ανύψωση 522 μέτρα (1712 feet). Η Λίμνη Σάκι βρίκεται πολύ κοντά στον σταθμό λεωφορείων της περιοχής.

Δημογραφία
----------

Σύμφωνα με την απογραφή του 2011 το Παταντσέρου είχε πληθυσμό 40.332 άτομα. Στο συγκεκριμένο δημογραφικό δείγμα του 2011 οι εγγράμματοι αντιπροσωπεύουν το 66% του συνολικού πληθυσμού, ενώ το 14% του πληθυσμού είναι ηλικίας κάτω των 6 ετών.

Παραπομπές-σημειώσεις
---------------------

1. ↑  *Telangana District reorganisation GOs*. www.mines.telangana.gov.in/MinesAndGeology/Views/NewDistrictGos.aspx.
2. ↑  Mason, Margie (26 January 2009). «World's Highest Drug Pollution Levels Found In Indian Stream». *Huffington Post*.. Ανακτήθηκε στις 15 October 2012.
3. ↑  Falling Rain Genomics, Inc - Patancheru
4. ↑  «Census of India 2001: Data from the 2001 Census, including cities, villages and towns (Provisional)». Census Commission of India. Αρχειοθετήθηκε από το πρωτότυπο στις 16 Ιουνίου 2004. Ανακτήθηκε στις 1 Νοεμβρίου 2008.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 132562864
* LCCN: n83154635

 |

 |
To **Πατουλίδειο Αθλητικό Κέντρο** είναι κλειστό γυμναστήριο που φέρει το όνομα της Βούλας Πατουλίδου, της αθλήτριας που στην ολυμπιάδα της Βαρκελώνης κατέκτησε το χρυσό μετάλλιο στο άθλημα των 100 μετ' εμποδίων. Βρίσκετε δίπλα από τη λίμνη Μεγάλη Πρέσπα και σε μικρή απόσταση από τα σύνορα των Σκοπίων και της Αλβανίας. Τα εγκαίνια του Πατουλίδειου Αθλητικού Κέντρου έγιναν στις 24 Αυγούστου του 1995. Ο Παύλος Γερακάρης είχε γράψει τότε στην Εφημερίδα Μακεδονία τα εξής: "Ενα σύγχρονο κλειστό γυμναστήριο που φέρει το όνομα της Βούλας Πατουλίδου, της αθλήτριας που δόξασε στην Ολυμπιάδα της Βαρκελώνης τον ελληνικό αθλητισμό με την κατάκτηση του χρυσού μεταλλίου, εγκαινιάσθηκε από τον Γιώργο Λιάνη δίπλα στη λίμνη Μεγάλη Πρέσπα και σε μικρή απόσταση από τα σύνορα των Σκοπίων και της Αλβανίας. Ο χώρος αυτός, ιδανικός για την προετοιμασία αθλητών και τη διεξαγωγή αγώνων, προβλέπεται να επεκταθεί και με άλλες εγκαταστάσεις ώστε να δημιουργηθεί το ολυμπιακό χωριό των Πρεσπών σε μια έκταση 80 στρεμμάτων και σε υψόμετρο που θα είναι κατάλληλο για τις προπονήσεις των αθλητών όλων των αθλημάτων. Εμφανώς συγκινημένη ήταν και η Βούλα Πατουλίδου. Το Πατουλίδειο ήταν αρχικού προϋπολογισμού 80.000.000 δρχ. και θα φθάσει το ποσό των 200.000.0000 δρχ. καθώς θα γίνει και βοηθητικό γήπεδο με ταρτάν και ξενώνες για αθλητές υψηλού επιπέδου".
Η **Ματτεράνια** (*Matterania*) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,527. Ανακαλύφθηκε το 1917 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το επώνυμο του Άουγκουστ Μάττερ (August Matter), εφευρέτη της φωτογραφικής πλάκας, ιδιαίτερα χρήσιμης στην αστρονομική φωτογράφηση. Η Ματτεράνια ανήκει στην Οικογένεια αστεροειδών της Χλωρίδος.

Φυσικά χαρακτηριστικά
---------------------

Η μέση διάμετρος της Ματτεράνια εκτιμάται σε 10 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι άγνωστο. Η Ματτεράνια περιστρέφεται γύρω από τον εαυτό της μία φορά κάθε 5 ώρες και 38 λεπτά.

Παραπομπές
----------

1. ↑  *JPL Small-Body Database*. 2000883.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 882 Σβετλάνα | 883 Ματτεράνια | 884 Πρίαμος |
Το ***Ip Man*** (κινεζικά: 叶问 / 葉問) είναι μια βιογραφική ταινία πολεμικών τεχνών του 2008 στο Χονγκ Κονγκ βασισμένη στη ζωή του Ip Man, ενός μεγάλου μάστερ της πολεμικής τέχνης Wing Chun και δάσκαλου του Bruce Lee. Η ταινία επικεντρώνεται σε γεγονότα στη ζωή της Ip που υποτίθεται ότι έλαβαν χώρα στην πόλη Foshan κατά τη διάρκεια του Σινο-Ιαπωνικού Πολέμου. Η ταινία σκηνοθετήθηκε από τον Wilson Yip και πρωταγωνιστεί ο Donnie Yen ως Ip Man, με τη χορογραφία πολεμικών τεχνών του Sammo Hung. Το δεύτερο καστ περιλαμβάνει τους Simon Yam, Lynn Hung, Lam Ka-tung, Xing Yu, Hiroyuki Ikeuchi και Tenma Shibuya. Είναι μια συμπαραγωγή Κίνας και Χονγκ Κονγκ. Είναι η τελευταία ταινία που διανέμεται από την Mandarin Films.

Είναι η πρώτη ταινία της σειράς ταινιών *Ip Man*. Έκανε πρεμιέρα στο Πεκίνο στις 10 Δεκεμβρίου 2008 και κυκλοφόρησε στις κινηματογραφικές αίθουσες στο Χονγκ Κονγκ στις 19 Δεκεμβρίου 2008, αποσπώντας ευρεία αναγνώριση από κριτικούς και κοινό. Πριν από την κυκλοφορία της ταινίας, ο Raymond Wong ανακοίνωσε ότι θα υπάρξει συνέχεια. μια δεύτερη δόση με τίτλο *Ip Man 2*, κυκλοφόρησε τον Απρίλιο του 2010, μια τρίτη δόση με τίτλο *Ip Man 3* κυκλοφόρησε το 2015 και το *Ip Man 4: The Finale* κυκλοφόρησε το 2019.  Το *Ip Man* κέρδισε πάνω από 22 εκατομμύρια δολάρια παγκοσμίως, παρόλο που δεν κυκλοφόρησε στη Βόρεια Αμερική και το μεγαλύτερο μέρος της Ευρώπης. Μετά την επιτυχία της, η ταινία ήταν υποψήφια για 12 Βραβεία Κινηματογράφου Χονγκ Κονγκ, κερδίζοντας βραβεία Καλύτερης Ταινίας και Καλύτερης Χορογραφίας Δράσης .

Δείτε επίσης
------------

* Ιστορία του Wing Chun
* Όροι Wing Chun, για ονόματα διαφόρων τεχνικών Wing Chun.
* Branches of Wing Chun, ένα οικογενειακό δέντρο μαθητών-δασκάλων στο πλαίσιο της κινεζικής πολεμικής τέχνης Wing Chun.
* Λίστα ταινιών πολεμικών τεχνών

Παραπομπές
----------

1. 1 2  www.filmaffinity.com/en/film146134.html. Ανακτήθηκε στις 18  Απριλίου 2016.
2. ↑  www.imdb.com/title/tt1220719/. Ανακτήθηκε στις 18  Απριλίου 2016.
3. 1 2 3  www.allocine.fr/film/fichefilm\_gen\_cfilm=146717.html. Ανακτήθηκε στις 18  Απριλίου 2016.
4. 1 2  www.adorocinema.com/filmes/filme-146717/. Ανακτήθηκε στις 18  Απριλίου 2016.
5. ↑  www.metacritic.com/movie/ip-man. Ανακτήθηκε στις 18  Απριλίου 2016.
6. 1 2 3  www.imdb.com/title/tt1220719/fullcredits. Ανακτήθηκε στις 18  Απριλίου 2016.
7. ↑   *Ip Man 4*, ανακτήθηκε στις 2018-12-16
Το **Πρέσεβο** (σερβικά: Прешево/Preševo) είναι κωμόπολη και δήμος που βρίσκεται στο Διαμέρισμα Πτσίνια της νότιας Σερβίας. Είναι η νοτιότερη πόλη της Σερβίας και η μεγαλύτερη στη γεωγραφική περιοχή της Κοιλάδας του Πρέσεβο.

Το Πρέσεβο είναι το πολιτιστικό κέντρο των Αλβανών στη Σερβία. Σύμφωνα με την απογραφή του 2002, η κωμόπολη του Πρέσεβο ​​είχε πληθυσμό 13.426 κατοίκους, ενώ ο δήμος είχε 34.904 κατοίκους. Οι Αλβανοί αποτελούν την εθνοτική πλειοψηφία του δήμου, ακολουθούμενοι από τους Σέρβους, τους Ρομά και άλλες εθνικότητες.

Παραπομπές
----------

1. ↑  *2011 Census of Population, Households and Dwellings in the Republic of Serbia* (PDF). Belgrade, Serbia: Statistical Office of the Republic of Serbia. 2011. σελίδες 3, 14. ISBN 978-86-6161-025-7.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 152635174
* LCCN: n2001091936
* NKC: ge577246

 |

 |
Ο **Πρέμυσλ/Πρζέμκο Γ΄**, τσεχ. Přemysl III (π. 1450 - 17 Φεβρουαρίου 1493) από τον Οίκο των Πρεμυσλιδών ήταν τιτουλάριος δούκας της Οπάβα. Έγινε μέλος τού Συλλόγου τού καθεδρικού στις πόλεις Βρόκλαβ, Ολομόουτς & Βιέννη και κοσμήτωρ τού Συλλόγου τού καθεδρικού τού Αγ. Όθμαρ στο Μέντλινκ.

Βιογραφία
---------

Ήταν ο τρίτος γιος τού Γουλιέλμου δούκα τού 1/3 της Οπάβα & δούκα τού Μύνστερμπερκ και της Σαλώμης των Τσαστολοβίτσε, κόρης τού Πούτα Γ΄ δούκα τού Μύνστερμπερκ.

Το 1452 απεβίωσε ο Γουλιέλμος και ο αδελφός του Ερνέστος δούκας τού 1/3 της Οπάβα ανέλαβε την κηδεμονία των πέντε τέκνων τού Γουλιέλμου. Οι μεγαλύτεροι αδελφοί του Φρειδερίκος και Βεντσέσλαος Γ΄ κληρονόμησαν τα 2/3 της Οπάβα τού πατέρα τους· το υπόλοιπο 1/3 κατείχε ο εξάδελφός τους Ιωάννης Β΄. Ο πατέρας τους ήταν δούκας τού Μύνστερμπερκ, αλλά αντάλλαξε το δουκάτο με το 1/3 της Οπάβα τού Ερνέστου, έτσι κληροδότησε τα 2/3 της Οπάβα στους δύο μεγαλύτερους γιους του. Η δύσκολη οικονομική κατάσταση ανάγκασε τον Ερνέστο, ως κηδεμόνας που ήταν, να πωλήσει τα 2/3 των ανιψιών του στον Μπόλκο Ε΄ των Πιαστ-Σιλεσίας δούκα τού Οπόλε.

Πηγές
-----

* Zdeněk Měřinský: Marginálie k životním osudům Přremysla III. Opavského. In: Od Knížat ke Králům. ISBN 978-80-7106-896-9, S. 423–437.
Για άλλες χρήσεις, δείτε: Πρέσπα (αποσαφήνιση).
Τοπογραφικός χάρτης της περιοχής των Πρεσπών (2009)
Η **Πρέσπα** (αλβανικά: Prespa‎, σλαβομακεδονικά: Преспа‎) είναι μια περιοχή μεταξύ Ελλάδας, Αλβανίας και Βόρειας Μακεδονίας.

Στο όριο τριών χωρών
Έχει το ίδιο όνομα με τις δύο Λίμνες Πρέσπες που βρίσκονται στη μέση της περιοχής. Η μεγαλύτερη πόλη είναι η Ρέσεν.

Δείτε ακόμη
-----------

|  |  |
| --- | --- |
| εικονίδιο Βόρεια Μακεδονία | Πύλη Βόρεια Μακεδονία |

* Δήμος Πρεσπών
* Βυζαντινή κατάκτηση της Βουλγαρίας

Παραπομπές
----------

1. ↑  Dr. Elli Louka, Water Law and Policy Governance Without Frontiers, Oxford University Press, 2008, (ISBN 0199705887), p. 355.

Περαιτέρω ανάγνωση
------------------

* Sugarman, Jane (1997). *Engendering song: Singing and subjectivity at Prespa Albanian weddings*. University of Chicago Press. ISBN 9780226779720.

Εξωτερικοί σύνδεσμοι
--------------------

* Πολυμέσα σχετικά με το θέμα  Prespa στο Wikimedia Commons

Συντεταγμένες: 40°51′19″N 20°58′58″E﻿ / ﻿40.855222°N 20.982750°E﻿ / 40.855222; 20.982750
Ο **Πρίγκιπας Κάρολος Γουσταύος, Δούκας της Σμόλαντ** (Σουηδικά: **Prins Karl Gustav, hertig av Småland**) (25 Αυγούστου 1782 - 23 Μαρτίου 1783) ήταν πρίγκιπας της Σουηδίας.

Γέννηση
-------

Γεννημένος στο Παλάτι Ντόρτινινχολμ, ο Γουσταύος ήταν ο δεύτερος γιος στο γάμο του βασιλιά Γουσταύου Γ’ (1746–1792) και της βασίλισσας Σοφία Μαγδαληνή(1746–1813) της Σουηδίας. Είχε έναν μεγαλύτερο αδελφό, τον Γουσταύο Αδόλφο, ο οποίος ήταν ο διάδοχος του Θρόνου της Σουηδίας. Το μωρό περιγράφτηκε ως δυνατό, υγιές και μεγάλο, και γεννήθηκε λίγο μετά το θάνατο της μητέρας του Βασιλιά Γουσταύου Γ’. Ο πατέρας τον αγαπούσε πολύ και του είχε ιδιαίτερη αδυναμία.

Θάνατος
-------

Τον Μάρτιο του 1783, ο νεαρός πρίγκιπας αρρώστησε ξαφνικά, πιθανώς επειδή του δόθηκε ακατάλληλη τροφή και πέθανε 6 μηνών και 23 ημερών. Θάφτηκε στην Εκκλησία Ρίνταρχολμ στη Στοκχόλμη.

Ο πατέρας του πήρε τον θάνατο του πολύ βαριά και λέγεται ότι δεν είχε νιώσει ποτέ τόση θλίψη στην ζωή του, που δεν άντεχε να παρευρεθεί στην κηδεία του μικρού του γιου. Μετά το θάνατο του Κάρολου Γουσταύου, ο Γουσταύος Γ’ ξεκίνησε νέες φάσεις στη ζωή του, ταξιδεύοντας μακριά από τη Σουηδία, αυξάνοντας σταδιακά την ισχύ του ως βασιλιάς και ξεκινώντας τον πόλεμο. Αρκετοί συγγραφείς έχουν αποδώσει την αλλαγή στην προσωπικότητα και τη δραστηριότητά του τουλάχιστον εν μέρει στην έντονη αντίδραση του στο θάνατο του δεύτερου γιου του.

Οικόσημο
--------

* Οικόσημο του Πρίγκιπα Κάρολου Γουσταύου, Δούκα της Σμόλαντ.Οικόσημο του Πρίγκιπα Κάρολου Γουσταύου, Δούκα της Σμόλαντ.

Αναφορές
--------

1. ↑  Oswald Kuylenstierna in *Gustav III; Hans Liv, Person och Gärning*, Stockholm 1921 p 138
2. ↑  Leif Landén in *Gustaf III en biografi* (ISBN 91-46-21000-8) p. 61
**Harlem Heroes** (απόδοση στα ελληνικά: **Οι Ήρωες του Χάρλεμ**) είναι ο χαρακτηριστικός τίτλος μίας εικονογραφημένης σειράς (κόμικς) επιστημονικής φαντασίας που εκδόθηκε στη Μεγάλη Βρετανία από την εταιρεία IPC μέσω του περιοδικού 2000AD (#1, Φεβρουάριος 1977). Δημιουργοί της είναι ο εκδότης Πατ Μιλς, ο σεναριογράφος Τομ Τάλι και οι σχεδιαστές Ντέιβ Γκίμπονς, Carlos Trigo και Μάσιμο Μπελαρντινέλι. Εστιάζει σε μία ομάδα μαύρων αθλητών, που λαμβάνει μέρος στο παγκόσμιο πρωτάθλημα ενός (υποθετικού) και ιδιαιτέρως βίαιου αθλήματος που ονομάζεται *Aeroball* (στα ελληνικά: *Αερομπόλ*, καθώς αυτός ήταν ο τίτλος της ιστορίας, όταν αυτή ανατυπώθηκε μεταφρασμένη στην Ελλάδα, από το περιοδικό Αγόρι των Νίκου Δεληγιώργη – Κώστα Μπαζαίου) και διεξάγεται σε κλειστά γήπεδα, μπροστά σε χιλιάδες οπαδών, στα μέσα του 21ου αιώνα. Η σειρά γνώρισε σημαντική επιτυχία, έτσι ώστε εκδόθηκε και η συνέχειά της, με τίτλο *Inferno* (*Κόλαση*), η οποία δεν είχε, ωστόσο, την ίδια απήχηση στους αναγνώστες.

Πλοκή
-----

Η ομάδα αποτελείται αποκλειστικά από μαύρους αθλητές, ενώ έπειτα από ένα τροχαίο ατύχημα έχει την ατυχία να χάσει τον αρχηγό της *Lewis Mayer*, του οποίου μόνο ο εγκέφαλος διασώζεται σε υγιή κατάσταση και τη δυνατότητα να επικοινωνεί, μέσω ηλεκτρονικού κυκλώματος, με τα υπόλοιπα μέλη της ομάδας. Φυσικός ηγέτης των *Harlem* είναι ο «Γίγαντας» (*Giant*) που τους κατευθύνει με συνετό τρόπο στους αλλεπάλληλους αγώνες που δίνουν με στόχο την κατάκτηση του παγκόσμιου τίτλου. Φανατικός εχθρός τους είναι ο καταχθόνιος *Άρτι Γκρούμπερ*, που κάνει ότι μπορεί για να τους καταστρέψει. Τελικά οι «Ήρωες» φτάνουν στην επίτευξη του σκοπού τους, όμως με βαρύ τίμημα, αφού μετά το δραματικό Τελικό, μόλις τρεις από αυτούς παραμένουν εν ζωή.

Παραπομπές
----------

1. ↑  Η σειρά στην ιστοσελίδα του εντύπου. Ανακτήθηκε στις 29/9/2021
2. ↑  Η σειρά στην Albion British Comics Database – Wiki Ανακτήθηκε στις 29/9/2021
Το **Hari Mata Hari** είναι ένα μουσικό συγκρότημα τεσσάρων ατόμων από τη Βοσνία και Ερζεγοβίνη. Συστάθηκε στο Σεράγεβο το φθινόπωρο του 1985. Έχει πουλήσει πάνω από 5 εκατομμύρια άλμπουμ και είναι ένα από τα πιο επιτυχημένα συγκροτήματα στα Βαλκάνια. Επικεφαλής της ομάδας είναι ο τραγουδιστής Χαϊρουντίν Βαρεσάνοβιτς.

Με το τραγούδι τους Lejla*,* το οποίο γράφτηκε από τον Σέρβο τραγουδιστή Ζέλικο Γιοκσίμοβιτς, πήραν την τρίτη θέση για τη Βοσνία-Ερζεγοβίνη στο Διαγωνισμό Τραγουδιού Γιουροβίζιον 2006 στην Αθήνα. Το 1999 επιλέχθηκε να εκπροσωπήσει τη Βοσνία-Ερζεγοβίνη στο Διαγωνισμό Τραγουδιού της Eurovision με το τραγούδι Starac i more, αλλά αποκλείστηκαν.

Ένα από τα ιδρυτικά μέλη της μπάντας ήταν ο Έντο Μουλαχαλίλοβιτς (1964-2010).

Δισκογραφία
-----------

* 1984: *Zlatne kocije* solo
* 1985: *U tvojoj kosi*
* 1986: *Ne bi te odbranila ni cijela Jugoslavija*
* 1987: *Miris proslosti*
* 1988: *Ja te volim najviše na svijetu*
* 1989: *Volio bi’ da te ne volim*
* 1990: *Strah me da te volim*
* 1992: *Rođena si samo za mene*
* 1994: *Ostaj mi zbogom ljubavi*
* 1998: *Ja nemam snage da te ne volim*
* 2001: *Sve najljepše od Hari Mata Hari*
* 2001: *Baš ti lijepo stoje suze*
* 2002: *Ruzmarin i najljepše neobjavljene pjesme*
* 2002: *Live*
* 2004: *Zakon jačega*
* 2006: *Lejla*
* 2009: *Sreća*

Εξωτερικοί σύνδεσμοι
--------------------

* Δισκογραφία Hari Mata Hari στο Discogs
Το **Ράτιγκεν** είναι Γερμανική πόλη στην Βόρεια Ρηνανία-Βεστφαλία, απέχοντας περίπου 12 χιλιόμετρα από το Ντίσελντορφ. Με απογραφή στα τέλη του 2016, το Ράτιγκεν είχε 87.158 κατοίκους.

Ιστορία
-------

Το Ράτιγκεν δημιουργήθηκε πριν από το 849. Από τον Μεσαίωνα, η περιοχή Ράτιγκεν ανήκε στο Δουκάτο του Μπεργκ. Στις 11 Δεκεμβρίου 1276 ο οικισμός έλαβε δικαιώματα πόλης. Το Ράτιγκεν ήταν ένας από τους τέσσερις τόπους του Berg που γνώρισε οικονομική άνθηση στο τέλος του Μεσαίωνα, αλλά επιβραδύνθηκε κατά τη διάρκεια του Τριακονταετή Πολέμου. Στην αρχή της βιομηχανικής εποχής, τα πρώτα εργοστάσια παραγωγής άνοιξαν το 1783. Κατά την εποχή του Ναπολέων Α΄, το 1815, έγινε μέρος του Βασιλείου της Πρωσίας.

Στην κοινοτική αναδιοργάνωση του 1929, το Ράτιγκεν διατήρησε την ανεξαρτησία του.

Αδελφοποιήσεις
--------------

Αδελφοποιήσεις υπάρχουν μεταξύ του Ράτιγκεν με τις παρακάτω πόλεις:

* Γαλλία Μωμπέζ, Γαλλία (Από το 1958)
* Γερμανία Βρανδεμβούργο, Γερμανία (Από το 1990)
* Κίνα Τσιανγκσού, Κίνα (Από το 2007)

Παραπομπές
----------

1. ↑  «Bürgermeister Klaus Pesch». *Stadt Ratingen*. Stadt Ratingen. Ανακτήθηκε στις 21 Νοεμβρίου 2015.
2. ↑  «Partnerstädte und Patenschaften national und international». *Stadt Ratingen*. Stadt Ratingen. Ανακτήθηκε στις 21 Νοεμβρίου 2015.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 128142892
* LCCN: n82084244
* GND: 4048491-9

 |

 |
Ο **Ρεβάζ Ζιντιρίδης** (1 Οκτωβρίου 1985) είναι Έλληνας πρωταθλητής του τζούντο.

Βιογραφία
---------

Γεννήθηκε στη Γεωργία την 1η Οκτωβρίου του 1985. Αγωνίζεται στα 60 κιλά. Στους Ολυμπιακούς Αγώνες της Αθήνας (2004) αποκλείστηκε από τον τελικό και κατατάχτηκε στην 7η θέση. Στο Ευρωπαϊκό Πρωτάθλημα της ίδιας χρονιάς κατατάχτηκε δεύτερος. Το Νοέμβριο του 2005 κατέκτησε χάλκινο μετάλλιο στο Ευρωπαϊκό Πρωτάθλημα νέων στο Κίεβο, στα -66 κιλά, ενώ χάλκινο μετάλλιο κατέκτησε και ο αδερφός του, Ταριέλ.

Το Φεβρουάριο του 2006 ο Ρεβάζι Ζιντιρίδης ήταν 9ος σε διεθνές τουρνουά στο Παρίσι. Ως αθλητής του Φίλιππου Αμυνταίου, νίκησε τον Γάλλο Αχμέντ Ουλ Σαΐντ στο β' προκριματικό γύρο των -66 κιλών, όμως στη συνέχεια ηττήθηκε από τον Ισπανό Χαβιέρ Ντελγάδο και οδηγήθηκε στα ρεπεσάζ. Το Νοέμβριο του 2006 κατέκτησε ένα χάλκινο μετάλλιο στο Ευρωπαϊκό Πρωτάθλημα ηλικίας κάτω των 23 ετών, στη Μόσχα, στην κατηγορία των 66 κιλών. Ο 7ος Ολυμπιονίκης της Αθήνας γνώρισε την ήττα στον α' προκριματικό γύρο από τον Ρουμάνο Νταν Γκεόργκε Φάσιε, στα ρεπεσάζ όμως έκανε ό,τι έπρεπε για να βρεθεί στο βάθρο. Νίκησε κατά σειρά τους Γιουρίς Μπογκντάνοβιτς (Λετονία), Μάρεκ Κρετσιελέφσκι (Πολωνία), Βίκτορ Σκβόρτοφ (Μολδαβία), Γιάσπερ ντε Γιονγκ (Ολλανδία) και κατετάγη τρίτος, κάτι που είχε ξανακάνει την προηγούμενη χρονιά στο Κίεβο της Ουκρανίας.

Το Σεπτέμβριο του 2007 κατέλαβε την 5η θέση στο παγκόσμιο κύπελλο Α, στο οποίο υπέστη και τραυματισμό. Έτσι, έμεινε για μερικές εβδομάδες εκτός αγώνων. Το Νοέμβριο της ίδιας χρονιάς κατέκτησε το χάλκινο μετάλλιο στο γκραν πρι της Ευρωπαϊκής Ομοσπονδίας, που διεξήχθη στο Ερεβάν της Αρμενίας.

Τον Απρίλιο του 2008 απομακρύνθηκε από την εθνική ομάδα, καθώς, όπως δήλωσε ο ομοσπονδιακός προπονητής στον επίσημο ιστότοπο του αθλήματος, ο Ζιντιρίδης δεν ενδιαφερόταν για τις προπονήσεις.

Εξωτερικοί σύνδεσμοι
--------------------

* Προφίλ

Παραπομπές
----------

1. ↑  Καθημερινή Αρχειοθετήθηκε 2012-01-15 στο Wayback Machine. 16/04/2008
Ο **Πατ Μιλς** (**Pat Eamon Mills**, γεν. 1949) είναι Βρετανός εκδότης, συγγραφέας και δημιουργός κόμικς. Μαζί με το συγγραφέα Τζον Βάγκνερ πιστώνεται τη ριζική αναβάθμιση και ανανέωση της βρετανικής βιομηχανίας κόμικς κατά τη δεκαετία του ’70 στην οποία παραμένει εξέχουσα μορφή έκτοτε. Αποκαλείται σαν «Ο νονός των Βρετανικών Κόμικς». Γνωστός ως ένας εκ των βασικών συντελεστών στη δημιουργία των βρετανικών εικονογραφημένων περιοδικών περιπετειών δράσης *Action* (1976 - 1977) και 2000AD, ο Μιλς αναγνωρίζεται επίσης ευρέως και για την καθοριστική συνεισφορά του στην εξέλιξη του εμβληματικού χαρακτήρα *Judge Dredd*. Τις πλέον αξιομνημόνευτες δημιουργίες του αποτελούν οι σειρές *Slaine*, *Charley’s War*, *ABC Warriors*, *Nemesis the Warlock* και *Requiem Vampire Knight*. Τα έργα του χαρακτηρίζουν η βιαιότητα και η αντί-εξουσιαστική χροιά.

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb121310114. Ανακτήθηκε στις 10  Οκτωβρίου 2015.
2. ↑   Mills, Pat (2017) Be Pure! Be Vigilant! Behave! 2000 AD and Judge Dredd: The Secret History, Millsverse Books, σ. 129
3. ↑   Molcher, M: "Pat Mills – the Guv'nor", Judge Dredd Megazine, #261
4. ↑  Hoad, Phil (8 Δεκεμβρίου 2015). "How we made 2000 AD". The Guardian

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 12342069
* **Europeana**: agent/base/60214
* LCCN: n86830353
* ISNI: 0000 0000 6303 4268
* GND: 130292052
* SUDOC: 029754542
* BNF: cb121310114 (data)
* NKC: xx0013721
* BNE: XX866498

 |

 |
Η **Ζεελιγκέρια** (*Seeligeria*) είναι ένας αρκετά μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,414. 

Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το επώνυμο του Γερμανού αστρονόμου Χούγκο Χανς φον Ζέελιγκερ.

Φυσικά χαρακτηριστικά
---------------------

Η μέση διάμετρος της Ζεελιγκέριας εκτιμάται σε 74,48 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,055. Η Ζεελιγκέρια πιθανότατα περιστρέφεται γύρω από τον εαυτό της μία φορά κάθε 30 ως 50 ώρες περίπου, μία πολύ αργή περιστροφή για αστεροειδή.

Παραπομπές
----------

1. ↑  *JPL Small-Body Database*. 2000892.
2. ↑  Schmadel, Lutz (5 Αυγούστου 2003). *Dictionary of Minor Planet Names*. Springer Science & Business Media. ISBN 978-3-540-00238-3.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 891 Γκούνχιλντ | 892 Ζεελιγκέρια | 893 Λεοπόλδεια |
**Castell** (στα καταλανικά «κάστρο») ονομάζεται ο πύργος από ανθρώπους που αποτελεί ένα από τα παραδοσιακά έθιμα της Πεδιάδας της Ταραγόνα και του Μπαλς στην Καταλονία. Ως έθιμο ανάγεται στον 18ο αιώνα αλλά απέκτησε από τη δεκαετία του 1980 έχει επεκταθεί στο σύνολο της Καταλονίας και θεωρείται εκ των χαρακτηριστικότερων εθίμων και συμβόλων ταυτότητάς της. Από το 2010 εντάχθηκε στον Κατάλογο Αριστουργημάτων Προφορικής και Άυλης Κληρονομιάς της Ανθρωπότητας της *UNESCO*.

Τα ανθρώπινα κάστρα ορθώνονται από δεκάδες άτομα (που ονομάζονται *castellers*, [kəstə'ʎεs], «καστελιές») που είναι οργανωμένα σε σύλλογο (κατ.: colla castellera). Μπορεί να έχουν διάφορα σχήματα στη βάση τους (*pinya*) και ορόφους που να αποτελούνται από έναν στύλο (*pilar)* με ένα άτομο ανά όροφο, από έναν πύργο (*torre)* με δύο άτομα ανά όροφο ή από περισσότερα. Συνήθως οι όροφοι φτάνουν μέχρι τους εννιά, όντας πολλοί λίγοι οι σύλλογοι που έχουν καταφέρει να φτάσουν σε δέκα ή έντεκα. Οι σύλλογοι είναι συγκεντρώνονται αρκετές φορές την εβδομάδα και διατηρούν σταθερά μέλη για πολλά χρόνια δεδομένων των ιδιαίτερων συνθηκών που πρέπει να επικρατούν μέσα σε αυτούς για την επιτυχημένη δράση τους. Απαραίτητη είναι πάντα η καλή φυσική κατάσταση λόγω του βάρους και της πίεσης που υπόκεινται οι *castellers* ενώ τις τελευταίες δεκαετίες οι γυναίκες συμμετέχουν όλο και περισσότερο. 

Ιστορικά τα castells είναι εξέλιξη ανθρώπινων πύργων που ορθώνονταν κατά τη διάρκεια μεσαιωνικών εορτών στη Βαλενθιανική Κοινότητα. Το πρώτο ιστορικά καταγεγραμμένο κάστρο εντοπίζεται το 1770 στο Αρβός του Πενεδές. Τα μέλη των δύο πρώτων συλλόγων castellers (αμφότερες προέρχονταν από το Μπαλς) συμμετείχαν σε λαϊκές εκδηλώσεις με αντάλλαγμα χρήματα. Τα ανθρώπινα κάστρα συνέχισαν την παρουσία τους στην ευρύτερη περιοχή του Πενεδές και της Πεδιάδας της Ταραγόνα μέχρι τα τέλη του 19ου αιώνα όταν οι εκδηλώσεις παρήκμασαν λόγω της μετανάστευσης στη Βαρκελώνη πολλών μελών τους. Τα castells επανήλθαν την δεκαετία του 1930 και παρέμειναν παρά τον Εμφύλιο Πόλεμο και την Δικτατορία του στρατηγού Φράνκο, ο οποίος τα προώθησε ως μορφή φολκλορικής παράδοσης της Ισπανίας. Από τη δεκαετία του 1980 το έθιμο εξαπλώθηκε σε όλη την Καταλονία, με συλλόγους να ιδρύονται στις καταλανικές πόλεις και κωμοπόλεις και στο εξωτερικό (Μοντρεάλ, Κίνα και Χιλή). Παράλληλα, τα τελευταία χρόνια έχουν δημιουργηθεί ειδικά θεματικά μέσα ενημέρωσης ενώ οι εφημερίδες της Καταλονίας αφιερώνουν σχετικές στήλες. Σήμερα, οι εκδηλώσεις των *castellers* λαμβάνουν χώρα είτε στις γιορτές των καταλανικών πόλεων και χωριών είτε σε διαγωνισμούς.

Παραπομπές
----------

1. ↑  «Human towers - intangible heritage - Culture Sector - UNESCO». *www.unesco.org*. Ανακτήθηκε στις 23 Αυγούστου 2016.
2. ↑  Pere Català i Roca, *Els castells dels Xiquets de Valls.*

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Castell** |

Εξωτερικοί σύνδεσμοι
--------------------

* Οργανισμός συντονισμού των συλλόγων castellers της Καταλονίας
Συντεταγμένες: 52°03′46″N 4°22′59″E﻿ / ﻿52.062808°N 4.383132°E﻿ / 52.062808; 4.383132

Το **Cars Jeans Stadion** (ως το 2017 *Kyocera Stadion*) είναι ένα πολλαπλών χρήσεων γήπεδο, το οποίο βρίσκεται στην Χάγη της Ολλανδίας και είναι έδρα της ΑΝΤΟ Ντεν Χάαχ.

Ιστορία
-------

Το γήπεδο άρχιζε να κατασκευάζεται το 2005  και εγκαινιάστηκε δύο χρόνια μετά, στις 28 Ιουλίου 2007. Το κόστος κατασκευής άγγιζε τα 28.000.000 €. Είναι ένα από τα πιο ασφαλή στάδια στην Ευρώπη. Διαθέτει πολλές κάμερες ασφαλείας, ενώ οι οπαδοί καταγράφονται σε κάμερες όταν εισέρχονται στο στάδιο. Το γήπεδο έχει χωρητικότητα 15.000 θέσεων.

Παραπομπές
----------

1. ↑  Πληροφορίες για το γήπεδο (Αγγλικά) stadiumguide.com
Η *Κυκλική Αγροικία* ήταν ρωμαϊκό μαυσωλείο.
Η **Κυκλική Αγροικία**, ιταλ.: Casal Rotondo είναι ο μεγαλύτερος τάφος-μαυσωλείο στην Αππία Οδό, στα νοτιοανατολικά της Ρώμης, στην Ιταλία. Στην κορυφή έχει κατασκευαστεί μία μικρή αγροικία. 

Το κτίριο βρίσκεται περίπου στο 6ο μίλι της αρχαίας Αππίας Οδού. Το όνομα προέρχεται από το γεγονός, ότι ο τάφος είναι στρογγυλός (rotondo) και επειδή μία αγροικία (casale) κτίστηκε στην κορυφή του τάφου τον Μεσαίωνα, όταν αυτός ανήκε στην οικογένεια Σαβέλλι. Η αγροικία ήταν παρατηρητήριο, ένα από το σύστημα παρατηρητηρίων κατά μήκος της Αππίας Οδού. Το μαυσωλείο χρονολογείται γύρω στο 30 π.Χ. Είναι ένα μεγάλο κυκλικό κτίσμα με διάμετρο 35 μ. διακοσμημένο με ζωφόρο και αρχικά είχε κωνική στέγη. Η βάση προσέφερε θέσεις, όπου οι ταξιδιώτες μπορούσαν να ξεκουραστούν μακριά από τον ήλιο. Κοντά στο μαυσωλείο, ο αρχαιολόγος Λουίτζι Κανίνα (1795-1856) έκτισε έναν τοίχο από πλίνθους, που περιείχε αρχιτεκτονικά θραύσματα. Αρχικά θεωρήθηκε ότι προέρχονταν από την Κυκλική Αγροικία, αλλά αυτό τώρα αμφισβητείται.  Ο Κανίνα συμπέρανε από ένα μικρό κομμάτι επιγραφής με το όνομα *Κόττα* (Cotta), ότι το μνημείο είχε κτιστεί από τον M. Aυρήλιο Κόττα Μεσσαλίνο για τον πατέρα του, Mάρκο Βιψάνιο Μεσάλα Κορβίνο, αλλά αυτή η επιγραφή και άλλα αρχιτεκτονικά θραύσματα θεωρούνται τώρα, ότι προέρχονται από μικρότερο μνημείο της τοποθεσίας και μπορεί να μην έχουν καμία σχέση με τον Μ. Β. Μεσάλα Κορβίνο.  

 Ο τοίχος που έφτιαξε ο Λ. Κανίνα από θραύσματα της περιοχής.

Δείτε επίσης
------------

* Κατάλογος αρχαίων μνημείων στη Ρώμη

Βιβλιογραφικές αναφορές
-----------------------

1. ↑  Quilici, L.· S. Quilici Gigli, DARMC· R. Talbert, S. Gillies· T. Elliott, J. Becker (2 Αυγούστου 2017). «Places: 422869 (Casal Rotondo)». Pleiades. Ανακτήθηκε στις 14 Μαρτίου 2013.
2. ↑  R.A. Staccioli "La Via Appia Antica". Azienda di Promozione Turistica di Roma.
3. ↑  L. Grifi, "Sopra la iscrizione antica dell auriga scirto", Diss. del. Acc. Rom. Rome 1855, pp. 491ff.
4. ↑  M. Marcelli, "IV MIGLIO, 14. Casal Rotondo", in: Susanna Le Pera Buranelli & Rita Turchetti, edd. Sulla Via Appia da Roma a Brindisi: le fotografie di Thomas Ashby: 1891-1925, Rome: L'Erma di Bretschneider, 2003, p. 77
Το **παιχνίδι της ζωής** είναι ένα κυτταρικό αυτόματο το οποίο κατασκευάστηκε από τον μαθηματικό Τζον Χόρτον Κόνγουεϊ το 1970 .
Η εξέλιξη του παιχνιδιού καθορίζεται μόνο από τις αρχικές συνθήκες. Ο παίκτης δημιουργεί την αρχική διάταξη και παρατηρεί πώς αυτή εξελίσσεται.

Κανόνες
-------

Παράσταση της εξέλιξης των κελιών
Ο κόσμος του παιχνιδιού είναι ένας άπειρος ορθογώνιος πίνακας δύο διαστάσεων με τετράγωνα κελιά. Κάθε κελί μπορεί να βρίσκεται σε μία κατάσταση, «νεκρό» ή «ζωντανό». Κάθε κελί έχει ακριβώς 8 γείτονες που βρίσκονται οριζόντια, κατακόρυφα και διαγώνια δίπλα του.
Σε κάθε χρονικό βήμα παρατηρούνται οι ακόλουθες αλλαγές:

1. Κάθε ζωντανό κελί με λιγότερους από δύο ζωντανούς γείτονες, πεθαίνει.
2. Κάθε ζωντανό κελί με δύο ή τρεις ζωντανούς γείτονες επιβιώνει στην επόμενη γενεά.
3. Κάθε ζωντανό κελί με περισσότερους από τρεις ζωντανούς γείτονες πεθαίνει.
4. Κάθε νεκρό κελί με ακριβώς τρεις ζωντανούς γείτονες ζωντανεύει.

Το αρχικό μοτίβο αποτελεί τον *σπόρο* του συστήματος. Η πρώτη γενιά δημιουργείται εφαρμόζοντας τους κανόνες ταυτόχρονα σε όλα τα κελιά του σπόρου. Η δημιουργία και ο θάνατος συμβαίνουν ταυτόχρονα. Κάθε γενιά είναι συνάρτηση μόνο της προηγούμενης γενιάς. Οι κανόνες εφαρμόζονται σε κάθε νέα γενιά δημιουργώντας τις επόμενες.

Προέλευση
---------

Ο Κόνγουεϊ ενδιαφέρθηκε για ένα πρόβλημα που παρουσιάστηκε το 1940 από τον μαθηματικό Τζον φον Νόιμαν. Ο Τζον φον Νόιμαν επιχείρησε να ανακαλύψει μία υποθετική μηχανή που μπορούσε να αντιγράψει τον εαυτό της. Πέτυχε όταν ανακάλυψε ένα μαθηματικό μοντέλο με πολύ περίπλοκους κανόνες σε ορθογώνιο πίνακα. Το παιχνίδι της ζωής δημιουργήθηκε όταν ο Κόνγουεϊ προσπάθησε να απλοποιήσει τις ιδέες του Νόιμαν. Το παιχνίδι δημοσιοποιήθηκε για πρώτη φορά στο Scientific American το 1970 στην έκδοση Οκτωβρίου στη στήλη "Mathematical Games" του Μάρτιν Γκάρντνερ.

Παραπομπές
----------

1. ↑  Gardner, Martin (Οκτώβριος 1970). *Mathematical Games - The fantastic combinations of John Conway's new solitaire game "life"*Απαιτείται δωρεάν εγγραφή. *Scientific American*. **223**. σελίδες 120–123. ISBN 0-89454-001-7. Ανακτήθηκε στις 26 Ιουνίου 2011.
Ως **applet** ή **εφαρμογίδιο** ορίζεται οποιαδήποτε μικρή εφαρμογή που χρησιμοποιείται για την εκτέλεση ενός ιδιαίτερου έργου, στο πλαίσιο ενός μεγαλύτερου προγράμματος, συχνά ως plug-in. Ως applet εννοούνται επίσης εφαρμογές σε γλώσσα Java, οι οποίες περιλαμβάνονται σε ιστοσελίδες.

Σημειώσεις - παραπομπές
-----------------------

1. ↑  Εφαρμογίδια και Γραφικές Διεπαφές Χρήστη[*νεκρός σύνδεσμος*]
2. ↑  "AskOxford: applet" Αρχειοθετήθηκε 2006-02-20 στο Wayback Machine. Oxford Dictionaries. Accessed on Jul 21, 2009
3. ↑  "applet: Definition from Answers.com", Answers.com. Accessed on July 21, 2009
4. ↑  Applet | Abinomics.com

Εξωτερικοί σύνδεσμοι
--------------------

* Applets API (Sun Developer Network)
* Applets Tutorial (Sun Microsystems)
Οι **Iriao** είναι ένα συγκρότημα της τζαζ και φολκ μουσικής από τη Γεωργία, με βασικό τραγουδιστή τον David Malazonia. Συμμετείχαν στο Borneo Jazz Festival που έλαβε χώρα στη Μαλαισία το 2014. Θα εκπροσωπήσουν τη Γεωργία στον Διαγωνισμό Τραγουδιού της Γιουροβίζιον το 2018 στη Λισαβόνα της Πορτογαλίας. Η μπάντα είναι γνωστή για το μοναδικό της στυλ επειδή συνδυάζουν το παραδοσιακό πολυφωνικό τραγούδι της Γεωργίας με την τζαζ μουσική.

Παραπομπές
----------

* "Borneo Jazz - Iriao"
* "Music band Iriao will present Georgia at 2018 ESC - 1TV". *1TV*


|  |  |  |
| --- | --- | --- |
| ΠροκάτοχοςΤαμάρα Γκατσετσιλάντζε**Keep the Faith** | **Συμμετοχή της Γεωργίας στη Eurovision**2018 | ΔιάδοχοςΌτο Νεμσάντζε**Keep on Going** |
Το **Apple Vision Pro** είναι ένα επερχόμενο σετ μικτής πραγματικότητας κατασκευασμένο από την Apple. Ανακοινώθηκε στις 5 Ιουνίου 2023, στο Παγκόσμιο Συνέδριο Προγραμματιστών του 2023 και πρόκειται να είναι διαθέσιμο για αγορά στις αρχές του 2024. Το σετ είναι το πρώτο μοντέλο στην σειρά προϊόντων Apple Vision της εταιρίας, η πρώτη νέα σειρά καταναλωτικών προϊόντων της εταιρείας μετά το Apple Watch το 2015 και το HomePod το 2017.

Η Apple έχει περιγράψει το προϊόν ως «χωρικό υπολογιστή», όπου τα ψηφιακά μέσα ενσωματώνονται με τον πραγματικό κόσμο και τις φυσικές συνεισφορές, όπως οι χειρονομίες, που μπορούν να χρησιμοποιηθούν για την αλληλεπίδραση με το σύστημα. Το Vision Pro είναι μια αυτόνομη συσκευή που τρέχει το visionOS, ένα παράγωγο του iOS που έχει σχεδιαστεί για λογισμικό εκτεταμένης πραγματικότητας και ελέγχεται μέσω χειρονομιών κινήσεως, ανιχνεύσεως οφθαλμών και αναγνωρίσεως ομιλίας.

Παραπομπές
----------
Η **Πολιορκία του Σιρμίου** το 579 και η κατάληψη του από τους Άβαρους το 582 ήταν ένα σημαντικό πολεμικό γεγονός των πολέμων μεταξύ Αβάρων και Βυζαντινής Αυτοκρατορίας. Η πτώση της πόλης στους Αβάρους στέρησε από τη Βυζαντινή Αυτοκρατορία το μεγάλο προπύργιο της στη βορειοδυτική όχθη του Δούναβη, ανοίγοντας το δρόμο για καταστροφικές επιδρομές από τους Αβάρους και τους Σλάβους συμμάχους τους στα Βαλκάνια.

Ιστορικό της πολιορκίας
-----------------------

Προσευχή χαραγμένη σε κέραμο από το Σίρμιο: "Χρ(ιστέ) Κ(ύριε) βοήτι τῆς πόλεως κ΄ἔρυξον τὸν Ἄβαριν κὲ πύλαξον τὴν Ῥωμανίαν κέ τὸν γράψαντα ἀμήν" 
Οι Άβαροι είχαν προσπαθήσει ξανά να καταλάβουν την πόλη το 568 χωρίς επιτυχία. Οι Άβαροι θεωρούσαν το Σίρμιο ότι τους ανήκε εφόσον κατέκτησαν τους Γέπιδες και την επικράτεια τους και οι Βυζαντινοί κακώς το είχαν κατακτήσει εφόσον η επικράτεια των Γέπιδων τους ανήκε εξ ολοκλήρου. 

Το 579 ο χαγάνος Βαϊνός παραβιάζοντας την συνθήκη του 574 μάζεψε στρατό και ξεκίνησε να κατασκευάζει γέφυρα στον Σάβο ανάμεσα στην Σιγγιδόν και το Σίρμιο. Στις διαμαρτυρίες του βυζαντινού στρατηγού της Σιγγιδόν, Σήθου ο χαγάνος απάντησε ότι ήθελε να περάσει στρατό για να κτυπήσει τα Σλαβικά φύλα που δεν είχαν δεχτεί τη επικυριαρχία του, δίνοντας μάλιστα τους ανάλογους όρκους αλλά στέλνοντας και πρεσβεία στην Κωνσταντινούπολη για να επιβεβαιώσουν στον Τιβέριο Β΄ τις προθέσεις του. Όταν όμως η κατασκευή της γέφυρας τελείωσε νέα διπλωματική αποστολή πήγε στη Κωνσταντινούπολη κι απαίτησε τη παράδοση του Σιρμίου, ο αυτοκράτορας Τιβέριος αρνήθηκε και ξεκίνησε την οργάνωση της άμυνας της πόλης. 

Η πολιορκία κράτησε τρία χρόνια, από την πλευρά των Βυζαντινών διοικητής ήταν ο στρατηγός Θεόγνης όπου και αρνήθηκε προτάσεις των Άβαρων να παραδώσει το Σίρμιο. Οι Άβαροι πολιόρκησαν στενά την πόλη η οποία αντιμετώπισε πρόβλημα ανεφοδιασμού με αποκλεισμένο τον Σάβο και τους δρόμους, αντίθετα με τους Άβαρους όπου μέσω της γέφυρας είχαν πλήρη ανεφοδιασμό.

Η παράδοση
----------

Ο Τιβέριος μην μπορώντας να ανεφοδιάσει την πόλη και λόγω της κατάστασης που είχαν περιέλθει οι αμυνόμενοι ζήτησε από τον Θεόγνη να διαπραγματευτεί την παράδοση της πόλης. Οι Άβαροι ζήτησαν φόρους τριών ετών, την αποχώρηση των κατοίκων χωρίς τα υπάρχοντα τους, και την παράδοση του Άβαρο ιερέα Βουκολάβα που αποπλάνησε μία σύζυγο του χαγάνου κι είχε διαφύγει εκεί. Οι Άβαροι όταν εισήλθαν στην πόλη αναφέρεται ότι πρόσφεραν τροφή σε όλους τους κατοίκους οι οποίοι τελικά αποχώρησαν με τα υπάρχοντα τους.

Με την κατάληψη του Σιρμίου οι Άβαροι κατείχαν πια όλα τα εδάφη των Γέπιδων που πίστευαν τους ανήκαν δικαιωματικά, δεν ξανά έκαναν πόλεμο για κατάληψη εδαφών μόνο επιδρομές και προσωρινές καταλήψεις για λύτρα.

Παραπομπές
----------

1. ↑  Καρδαράς, σελ. 36
2. ↑  Καρδαράς, σελ. 35
3. ↑  Καρδαράς, σελ. 48
4. 1 2  Καρδαράς, σελ. 49
5. 1 2  Καρδαράς, σελ. 50
6. 1 2 3 4  Καρδαράς, σελ. 51

Πηγές
-----

* Καρδαράς, Γεώργιος (2007, Πανεπιστήμιο Κρήτης), Το Βυζάντιο και οι Άβαροι, ΣΤ’-Θ’ αι.
Το **Irisbus Citelis** ήταν αστικό λεωφορείο της Irisbus από 2005 το 2013 όταν αντικαταστάθηκε από το Iveco Urbanway.

Παραγωγή και λειτουργία
-----------------------

Εισήχθη το 2005 ως διάδοχος του Agora. Είναι διαθέσιμο σε δύο παραλλαγές: το **Citelis 12**, με μήκος 12 μέτρων, και το **Citelis 18**, με μήκος 18 μέτρων. Χρησιμοποιεί τους κινητήρες Euro 4, Euro 5 και EEV. Μπορούν να παραχθούν και με τη μορφή τρόλεϊ. Η έκδοση τρόλεϊ του Citelis είναι γνωστη ως Škoda 24Tr Irisbus (12 μέτρα) ή Škoda 25Tr Irisbus (18 μέτρα), ειδικά στην Ανατολική Ευρώπη.

Χρήση
-----

Τα οχήματα Citelis εισήχθησαν στο Βουκουρέστι το 2007, ιδιοκτησίας της RATB και το 2006 ή 2007 στη Ρίγα, πρωτεύουσα της Λετονίας, όπου λειτουργούνται από τη Rīgas Satiksme. Χρησιμοποιούνται επίσης στο RATP στο Παρίσι, το γερμανικό VER, στο Μπρνο και τη Πράγα της Τσεχίας, στο ATM του Μιλάνου, από την Strætó bs στο Ρέικιαβικ, από τη EMT-Palma στη Μαγιόρκα της Ισπανίας, στην Αστανά του Καζακστάν, από τη TEC στο Βέλγιο, στην Ισλσνδία, στη Φιλιππούπολη της Βουλγαρίας από τη Hebros Bus, στην Ελλάδα από τον ΟΑΣΑ και τον ΟΑΣΘ. Στη Βάρνα της Βουλγαρίας λειτουργείται από την Transtriumph Holding και από τη DPMK στο Κόσιτσε και από τις 14 Απριλίου 2011 από τη SAD Trnava για τη Τρνάβα, Το 2012 η JGSP Novi Sad αγόρασε 5 μοντέλα Irisbus Citelis 12 CNG.

Ένα τρόλεϊ Irisbus Citelis του 2007 στο Βουκουρέστι το 2016
Το σασί του A Citelis 18 CNG chassis έγινε δεξιοτίμονο και αμαξώθηκε από τηνν Custom Coaches το 2008-2009. Τώρα λειτουργείται από τη Path Transit, ένας από τους τρεις συμβασιούχους που χρησιμοποιούν το εμπορικό όνομα Transperth στο Περθ στη Δυτική Αυστραλία.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Irisbus Citelis** |
Το ***Choke*** είναι μυθιστόρημα γραμμένο το 2001 από τον Αμερικανό συγγραφέα Chuck Palahniuk. Το *Choke* κυκλοφορεί στην Ελλάδα από τις εκδόσεις Οξύ με το όνομα *Πνιγμός*.

Το 2008, το βιβλίο μεταφέρθηκε και στον κινηματογράφο στην ταινία με σκηνοθέτη Clark Gregg.

Υπόθεση
-------

Το *Choke* περιγράφει μερικούς μήνες από την ζωή του Βίκτορ Μαντσίνι και του φίλου του, Ντένι, με συχνές αναδρομές στην παιδική του ηλικία.
Ο Βίκτορ μεγαλώνοντας άλλαξε πολλές ανάδοχες οικογένειες. Η μητέρα του κρίθηκε ανίκανη να τον αναθρέψει. Πολλές φορές η μητέρα του τον απήγαγε από τους ανάδοχους γονείς αλλά πάντα τους έπιαναν για να τον ξαναστείλουν σε κάποια άλλη ανάδοχη οικογένεια.

Στο παρόν, ο Βίκτορ είναι ένας εικοσιπεντάρης που παράτησε τις σπουδές του στην ιατρική για να βρει δουλειά ώστε να μπορέσει να συντηρήσει την μητέρα του η οποία βρίσκεται σε ένα γηροκομείο. Ο Βίκτορ δεν μπορεί να πληρώσει τα έξοδα του γηροκομείου και έτσι σκαρφίζεται μια απάτη: τα βράδια πηγαίνει
σε πολυτελή εστιατόρια και στη μέση του γεύματος αναγκάζει τον εαυτό του να πνιγεί με την μπουκιά του. Όταν κάποιος καλός Σαμαρείτης έρθει και του κάνει τον χειρισμό Heimlich, φτύνει την μπουκιά και ευχαριστεί τον άγνωστο που του έσωσε τη ζωή. Κρατάει πάντα μια λεπτομερή λίστα με τους «σωτήρες» του, και τους στέλνει επιστολές στις οποίες τους γράφει ότι δεν μπορεί να πληρώσει διάφορους λογαριασμούς και εκείνοι του στέλνουν χρήματα για να τον βοηθήσουν.

Μεγαλώνοντας, η μητέρα του τον δίδαξε πάμπολλες θεωρίες συνωμοσίας καθώς και παράξενα ιατρικά θέματα, τα οποία τον μπέρδεψαν και συνάμα τον τρόμαξαν. Είναι αυτά τα βιώματα και οι συνεχείς μετακινήσεις από τη μια ανάδοχη οικογένεια στην άλλη που άφησαν τον Βίκτορ ανίκανο να κρατήσει σταθερή σχέση με γυναίκα. Γι' αυτό ο Βίκτορ βρίσκει σεξουαλική ικανοποίηση με γυναίκες που συμμετέχουν σε γκρουπ υποστήριξης νυμφομανών.

Καθώς το μυθιστόρημα έχει μορφή επεισοδίων, υπάρχουν μεμονωμένα κεφάλαια που περιγράφουν διάφορες φάσεις της ζωής του αφηγητή και των φίλων του.

Επιρροή
-------

Ο τίτλος του τραγουδιού *Joy.Discovery.Invention* των *Biffy Clyro* προέρχεται από μια φράση του *Choke*, ενώ ο τίτλος του τραγουδιού *Build God, Then We'll Talk,* των Panic! At the Disco προέρχεται και πάλι από μια φράση του βιβλίου.

Παραπομπές
----------

1. ↑  To Choke στο Imdb